Kynningarátak um erfðabreyttar lífverur - Fréttatilkynning Innflutt matvæli menguð óleyfilegum erfðabreyttum efnum ? Þörf á bættri upplýsingamiðlun um matvælaöryggi-Nýverið birtust fréttir þess efnis ( Morgunblaðið 5. október ) að víða um heim hafi fundist matvæli menguð af erfðabreyttum hrísgrjónum frá Bandaríkjunum , sem ræktuð voru í tilraunaskyni fyrir fimm árum , en óheimilt er að framleiða til markaðssetningar og neyslu . Engar óháðar rannsóknir hafa verið gerðar á þessum hrísgrjónum mtt. hugsanlegra áhrifa þeirra á umhverfi eða heilsufar . Mörg lönd krefjast þess nú að óháðar prófunarstofur gangi úr skugga um hvort hrísgrjónasendingar frá Bandaríkjunum séu mengaðar , áður en innflutningur er leyfður . Á undanförnum mánuðum hafa hrísgrjónafarmar verið stöðvaðir og vörur verið innkallaðar víða um heim , sem mengaðar voru af hinu erfðabreytta hrísgrjóni . -Lýst er þungum áhyggjum af því að yfirvöld hér á landi skuli ekki hafa brugðist við þessu m.a. með því að gera íslenskum fyrirtækjum og neytendum umsvifalaust viðvart um málið . En almenningur frétti af því eftir öðrum leiðum mörgum vikum eftir að Evrópusambandið gaf út tilkynningu um það . Bendir þetta til þess að þörf sé á bættri upplýsingamiðlun og skjótari viðbrögðum eftirlitsstofnana um mál sem kunna að varða matvælaöryggi og hollustuvernd . Fjöldi innfluttra matvæla mengaður ? Minnt er á að margar tegundir innfluttra matvæla kunna að innihalda umrædd erfðabreytt hrísgrjón , en framkvæmdastjóri Matvælaöryggisstofnunar Bandaríkjanna ( Centre for Food Safety ) staðfesti ný verið að “ ólögleg og hugsanlega hættuleg hrísgrjón er að finna í korngeymslum , í hillum stórmarkaða , í morgunkorni , bjór , barnamat og öllum öðrum hrísgrjónaafurðum . ” - Óháðar prófanir verði þegar gerðarMikilvægt er að yfirvöld láti þegar í stað fara fram prófanir á innfluttum vörum , sem vitað er að innihalda hrísgrjón frá Bandaríkjunum , og kynni opinberlega niðurstöður þeirra þannig að innflytjendur , verslanir og neytendur geti brugðist við með viðeigandi hætti . Bent er á að bandarísk vottorð um hreinleika hrísgrjónafarma hafa ekki reynst vera áreiðanleg , sbr. farm sem barst ný verið til Hollands og var “ vottaður ” án eb-efna en reyndist mengaður af LL 601 erfðabreyttum hrísgrjónum . Fyrirtækið sem ber ábyrgð á hinum erfðabreyttu hrísgrjónum ( Bayer Crop Science ) leitar nú allra leiða til að knýja fram afturvirkt markaðsleyfi í Bandaríkjunum á hinum óleyfilegu hrísgrjónum í því skyni að forðast yfirvofandi skaðabótakröfur . En þó svo færi eru hin erfðabreyttu hrísgrjón ólögleg í Evrópu þar sem þau hafa ekki farið í gegnum og staðist öryggis - og áhættumat það sem krafist er í Evrópusambandinu .